CELEX: 52003PC0162
Language: fi
Date: 2003-04-03
Title: Ehdotus: neuvoston asetus Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta annetun neuvoston asetuksen (EY) N:o 393/98 muuttamisesta

Avis juridique important

|

52003PC0162

Ehdotus: neuvoston asetus Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta annetun neuvoston asetuksen (EY) N:o 393/98 muuttamisesta  /* KOM/2003/0162 lopull. */  

Ehdotus: NEUVOSTON ASETUS Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta annetun neuvoston asetuksen (EY) N:o 393/98 muuttamisesta(komission esittämä)PERUSTELUTEuroopan yhteisön ensimmäisen oikeusasteen tuomioistuin kumosi asiassa T-88/98 21 päivänä marraskuuta 2002 antamallaan tuomiolla [1] muun muassa Intiasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta 16 päivänä helmikuuta 1998 annetun neuvoston asetuksen (EY) N:o  393/98 [2] 1 artiklan siltä osin kuin sillä käyttöön otettu polkumyyntitulli Kundan Industries Limited -yrityksen valmistamien ja Tata International Limited - yrityksen viemien tuotteiden tuonnissa ylittää 45,4 prosenttia. Käyttöön otettu tulli oli 47,4 prosenttia. Kyseinen kahden prosentin ero tulleissa vastaa asianomaisten yritysten kaikkiin vientitoimiin palkkion perusteella tehtyä oikaisua, mitä tuomioistuin ei pitänyt perusteltuna ja näin ollen kumosi sen.[1]  Kundan Industries Ltd ja Tata International Ltd vastaan Euroopan unionin neuvosto, EYVL C 19, 25.1.2003, s. 27, tuomiota ei ole vielä julkaistu oikeustapauskokoelmassa.[2]  Neuvoston asetus (EY) N:o 393/98, annettu 16. helmikuuta 1998, Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta.Euroopan yhteisön perustamissopimuksen 233 artiklan mukaisesti yhteisön toimielimillä on velvollisuus panna tuomioistuinten tuomiot täytäntöön. Tämän vuoksi komissio ehdottaa, että neuvosto muuttaa asetusta (EY) N:o 393/98 siten, että edellä mainittujen yritysten valmistamien ja viemien teräksestä valmistettujen kiinnikkeiden ja osien tuonnissa Euroopan yhteisöön sovellettavaa polkumyyntitullia alennetaan 47,4 prosentista 45,4 prosenttiin.Ehdotus: NEUVOSTON ASETUS Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuontiin sovellettavan lopullisen polkumyyntitullin käyttöönotosta annetun neuvoston asetuksen (EY) N:o 393/98 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 ja 233 artiklan,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3],[3]  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1).sekä katsoo seuraavaa:A. VOIMASSA OLEVAT TOIMENPITEET(1) Neuvosto otti asetuksella (EY) N:o 393/98 [4] käyttöön lopullisen polkumyyntitullin CN-koodeihin 7318 12 10, 7318 14 10, 7318 15 30, 7318 1551, 7318 15 61, 7318 15 70 ja 7318 16 30 kuuluvien Kiinan kansantasavallasta, Intiasta, Korean tasavallasta, Malesiasta, Taiwanista ja Thaimaasta peräisin olevien ruostumattomasta teräksestä valmistettujen kiinnikkeiden ja niiden osien tuonnissa.[4]  EYVL L 50, 20.2.1998, s. 1, asetus sellaisena kuin se on viimeksi muutettuna asetuksella (EY) N:o 2570/2000 (EYVL L 297, 24.11.2000, s. 1).B. MYÖHEMPI MENETTELY(2) Näiden lopullisten polkumyyntitoimenpiteiden käyttöönoton jälkeen intialaiset yritykset Kundan Industries Limited ja Tata International Limited, joiden vientiin sovellettiin 47,4 prosentin lopullista polkumyyntitullia, jättivät Euroopan yhteisöjen ensimmäisen oikeusasteen tuomioistuimelle kanteen asetuksen (EY) N:o 393/98 1 artiklan kumoamiseksi. Kyseinen kanne kirjattiin Euroopan yhteisöjen ensimmäisen oikeusasteen tuomioistuimen kirjaamossa 7 päivänä kesäkuuta 1998 asiana T-88/98 [5].[5]  N:o 106530, juokseva numero T-88/98.(3) Euroopan yhteisöjen ensimmäisen asteen tuomioistuin kumosi 21 päivänä marraskuuta 2002 antamassaan tuomiossa [6] neuvoston asetuksen (EY) N:o 393/98 1 artiklan siltä osin kuin Kundan Industries Limitedin valmistamien ja Tata International Limitedin viemien ruostumattomasta teräksestä valmistettujen kiinnikkeiden ja niiden osien viennissä Euroopan yhteisöön käyttöön otettu lopullinen polkumyyntitulli ylittää sen polkumyyntitullin, jota olisi sovellettu, jollei vientihintaa olisi oikaistu palkkion perusteella. Koska alkuperäinen 47,4 prosentin tulli perustui polkumyyntimarginaaliin, joka sisälsi palkkion perusteella tehdyn kahden prosentin oikaisun, polkumyyntitulli näin ollen kumotaan siltä osin kuin se ylittää 45,4 prosenttia.[6]  EYVL C 19, 25.1.2003, s. 27, ei vielä julkaistu oikeustapauskokoelmassa.(4) Asetuksen (EY) N:o 393/98 1 artiklassa Kundan Industries Limitedin ja Tata International Limitedin osalta vahvistettuja tulleja olisi tämän vuoksi muutettava takautuvasti Euroopan yhteisön perustamissopimuksen 233 artiklan mukaisesti. Kundan Industries Limitedin valmistamien ja Tata International Limitedin viemien ruostumattomasta teräksestä valmistettujen kiinnikkeiden ja niiden osien viennissä maksetut polkumyyntitullien määrät, jotka ylittävät 45,4 prosenttia, olisi palautettava.ON ANTANUT TÄMÄN ASETUKSEN:1 artiklaKorvataan asetuksen (EY) N:o 393/98 1 artiklan 2 kohdassa olevassa taulukossa olevat Kundan Industries Ltd:ä ja Tata International Ltd:ä koskevat tiedot seuraavasti:&gt;TAULUKON PAIKKA&gt;2 artiklaPalautetaan kannetut määrät, jotka ylittävät edellä 1 artiklassa vahvistetun polkumyyntitullin. Palautusta koskevat pyynnöt esitetään sen jäsenvaltion toimivaltaisille tulliviranomaisille, jonka alueella tuotteet luovutettiin vapaaseen liikkeeseen.3 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Sen 1 artiklaa sovelletaan 21 päivästä helmikuuta 1998.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtaja